Στις περισσότερες περιπτώσεις αρκεί η ψηλάφηση από έναν έμπειρο ιατρό για να γίνει η διάγνωση. Ορισμένες φορές κρίνεται χρήσιμη και η διενέργεια υπερηχογραφήματος για να διευκρινιστούν τα χαρακτηριστικά της βλάβης.
Παρ’ όλα αυτά, αν η θεραπεία κριθεί απαραίτητη από τον ιατρό, τότε η αφαίρεση του λιπώματος θα πραγματοποιηθεί με χειρουργική επέμβαση.
Η συχνότερη αιτία αφαίρεσης ενός λιπώματος είναι για αισθητικούς λόγους. Αν όμως ένα λίπωμα έχει μέγεθος μεγαλύτερο από 3-5 εκατοστά ή αν παρουσιάζει ύποπτα χαρακτηριστικά κατά τον έλεγχο με υπερηχογράφημα, τότε κρίνεται απαραίτητη η διενέργεια βιοψίας (λήψης δείγματος ιστού για εξέταση στο  μικροσκόπιο) πριν την χειρουργική αφαίρεση, ώστε να αποκλειστεί η πιθανότητα να πρόκειται για λιποσάρκωμα.
Η χειρουργική επέμβαση εφαρμόζεται ακόμα, όταν το άτομο παρουσιάζει συμπτώματα, όπως μούδιασμα και πόνο. Τέλος, εφαρμόζεται και όταν το λίπωμα βρίσκεται κοντά σε αρθρώσεις, εμποδίζοντας έτσι την ομαλή λειτουργία τους.